Dale a oa un tamm gant al lestr-karg svedat Southern Carrier, bet an tan ennañ dec’h e-maez Enez-Vaz, pa oa en em gavet dec’h e porzh-kenwerzh Brest. Kerkent ha staget al lestr, treuzdouget 200 karr difreuz ennañ, ouzh ar c’hae e oa bet ur skipailh pomperien o wiriekaat ha lazhet e oa bet an tan penn-da-benn. Avelet o doa ar bomperien rann al lestr a oa bet tan enni a-raok donedigeh ar briziachourien ha dileuridi ar baramantourien. Gwastet eo bet tamm-pe-damm ar reizhiad tredan. Ret e vo gortoz un nebeud deizioù, war a seblant, a-raok ma vefe peurzreset ar reizhiad-se en-dro.